విదేశాలలో నివసిస్తున్న జనాభాలో భారతీయులే టాప్!
16-01-2021 Sat 13:44
విదేశాల్లో నివసిస్తున్న భారతీయుల సంఖ్య 1.80 కోట్లు
1.10 కోట్ల మందితో రెండో స్థానంలో మెక్సికో, రష్యా
విదేశీయుల వలసలకు అతి పెద్ద గమ్యస్థానంగా అమెరికా
ప్రపంచ వ్యాప్తంగా వివిధ దేశాల్లో నివసిస్తున్న జనాభాలో భారత్ అగ్ర స్థానంలో కొనసాగుతోంది. 2020 ఏడాదికి గాను మన దేశం వెలుపల నివసిస్తున్న భారతీయుల సంఖ్య అక్షరాలా 1.80 కోట్లుగా ఉంది. 1.80 కోట్ల మంది భారతీయులు వివిధ దేశాల్లో నివసిస్తున్నారు. ప్రపంచంలో మరే దేశానికి చెందిన ప్రజలూ ఇంత భారీ సంఖ్యలో విదేశాలలో నివసించడం లేదు. మన కంటే ఎక్కువ జనాభా ఉన్న చైనా సైతం ఈ విషయంలో వెనుకబడి ఉంది. ఈ వివరాలను ఐక్యరాజ్యసమితి వెల్లడించింది.
విదేశాల్లో ఉంటున్న భారతీయుల్లో ఎక్కువ మంది యూఏఈ, అమెరికా, సౌదీ అరేబియా దేశాల్లో ఉన్నారని ఐక్యరాజ్యసమితి తెలిపింది. భారత్ తర్వాతి స్థానాల్లో మెక్సికో (1.10 కోట్లు), రష్యా (1.1 కోట్లు), చైనా (1 కోటి), సిరియా (80 లక్షలు) ఉన్నాయి.
భారత్ విషయానికి వస్తే యూఏఈలో 35 లక్షల మంది, అమెరికాలో 27 లక్షల మంది, సౌదీ అరేబియాలో 25 లక్షల మంది నివసిస్తున్నారు. భారతీయులు అత్యధికంగా ఉన్న ఇతర దేశాల్లో ఆస్ట్రేలియా, కెనడా, కువైట్, ఒమన్, ఖతార్, బ్రిటన్ ఉన్నాయి. 2000 నుంచి 2020 మధ్య కాలంలో విదేశాలకు వెళ్లే భారతీయుల సంఖ్య భారీగా పెరిగింది. ఈ మధ్య కాలంలో దాదాపు కోటి మంది విదేశీ బాట పట్టారు.
మరోవైపు విదేశీయుల వలసలకు అమెరికా అతి పెద్ద గమ్యస్థానంగా నిలిచింది. 2020లో ప్రపంచ దేశాల నుంచి వచ్చిన వారు అమెరికాలో 5.1 కోట్ల మంది ఉన్నారు. ఎక్కువ మంది వలస వెళ్లిన గమ్యస్థాన దేశాల జాబితాలో అమెరికా తర్వాతి స్థానాల్లో సౌదీ అరేబియా (1.30 కోట్లు), రష్యా (1.20 కోట్లు), బ్రిటన్ (90 లక్షలు) ఉన్నాయి.
ఐక్యరాజ్యసమితి లెక్కల ప్రకారం 2020లో ప్రపంచ జనాభాలో 28.10 కోట్ల మంది తమ దేశాలకు వెలుపల నివసిస్తున్నారు. వీరిలో 23 శాతం మంది యూరోపియన్లే ఉన్నారు. గల్ఫ్ దేశాలకు వెళ్తున్న లేబర్ లో బంగ్లాదేశ్, ఇండియా, పాకిస్థాన్, నేపాల్, శ్రీలంకకు చెందిన వారు అధికంగా ఉన్నారు.
ముఖ్యమంత్రిగా, రెండు రాష్ట్రాలకు గవర్నర్ గా, 16 సార్లు బడ్జెట్ ప్రవేశపెట్టిన ఆర్థికమంత్రిగా.. రాజకీయ దురంధరుడు రోశయ్య రాజకీయ ప్రస్థానం ఇదే!
videsaalalo nivasistunna janabhalo bhaaratheeyule tap!
16-01-2021 Sat 13:44
videsaallo nivasistunna bhaaratheeyula sankhya 1.80 kotlu
1.10 kotla manditho rendo sthaanamlo mexico, rashya
videsheeyula valasalaku athi pedda gamyasthaanamgaa america
prapancha vyaaptamgaa vividha deshaallo nivasistunna janabhalo bharat agra sthaanamlo konasagutondi. 2020 edaadiki gaanu mana desham velupala nivasistunna bhaaratheeyula sankhya aksharala 1.80 kotluga undi. 1.80 kotla mandi bhaaratheeyulu vividha deshaallo nivasistunnaaru. prapanchamlo mare deshaniki chendina prajaluu inta bhari sankhyalo videsaalalo nivasinchadam ledu. mana kante ekkuva janabha unna chaina saitam ee vishayamlo venukabadi undi. ee vivaraalanu aikyaraajyasamiti velladinchindi.
videsaallo untunna bhaaratheeyullo ekkuva mandi uaaee, america, soudi arabia deshaallo unnaarani aikyaraajyasamiti telipindi. bharat tarvaati sthaanaallo mexico (1.10 kotlu), rashya (1.1 kotlu), chaina (1 koti), siria (80 lakshalu) unnaayi.
bharat vishayaaniki vaste uaeeelo 35 lakshala mandi, americalo 27 lakshala mandi, soudi arabialo 25 lakshala mandi nivasistunnaaru. bhaaratheeyulu atyadhikamgaa unna itara deshaallo australia, kenada, kuvait, oman, khatar, briton unnaayi. 2000 nunchi 2020 madhya kaalamlo videsaalaku velle bhaaratheeyula sankhya bhariga perigindi. ee madhya kaalamlo daadaapu koti mandi videshee baata pattaaru.
marovaipu videsheeyula valasalaku america athi pedda gamyasthaanamgaa nilichindi. 2020loo prapancha deshaala nunchi vachina vaaru americalo 5.1 kotla mandi unnaaru. ekkuva mandi valasa vellina gamyasthaana deshaala jaabitaalo america tarvaati sthaanaallo soudi arabia (1.30 kotlu), rashya (1.20 kotlu), briton (90 lakshalu) unnaayi.
aikyaraajyasamiti lekkala prakaaram 2020loo prapancha janabhalo 28.10 kotla mandi tama deshaalaku velupala nivasistunnaaru. veerilo 23 saatam mandi europianle unnaaru. galf deshaalaku veltunna laber loo bangladesh, india, pakisthan, nepal, srilankaku chendina vaaru adhikamgaa unnaaru.
mukhyamantrigaa, rendu rashtralaku gavarnar gaa, 16 saarlu budget pravesapettina aardhikamantrigaa.. rajakeeya durandharudu rosayya rajakeeya prasthaanam ide!